Publication: Magyar Közlöny
Issue: MK-2009-153 (Year: 2009, Number: 153)
Era: 2004-2010
Section: AB határozat, ABH 1991, 652, 653–654.; 32/2000. (X. 20.) AB határozat, ABH 2000, 215, 220.; 19/2004. (V. 26.) AB
Paragraph Index: 945

1. A Be. 43. § (1) bekezdése szerint a terhelt az, akivel szemben büntetõeljárást folytatnak. A terhelt a nyomozás során gyanúsított, a bírósági eljárásban vádlott, a büntetés jogerõs kiszabása, illetve a megrovás, próbára bocsátás vagy javítóintézeti nevelés jogerõs alkalmazása után elítélt. A terhelt fogalmi meghatározását ki kell egészíteni azzal, hogy a kártalanításra vonatkozó szabályok is a terhelt kifejezést használják [pl. magában az 583. §(1) bekezdésben a határidõ meghatározásánál], holott a kártalanítási jogcímek többségében olyan személyrõl van szó, aki nem lett elítélt. Ebbõl következõen a terhelt jogaira megállapított rendelkezések érvényesek a kártalanításra jogosulttá váló személyekre is. A Be. 43. § (2) bekezdése f) pontja a terhelt jogaként fogalmazza meg, hogy a büntetõeljárási jogairól és kötelességeirõl a bíróságtól, az ügyésztõl és a nyomozó hatóságtól felvilágosítást kapjon. Ez a rendelkezés valójában a hatóságok kötelezettségét határozza meg: az eljárási jogokról felvilágosítást kell adniuk – kérés nélkül is. A Be. a kártalanítás szabályainak körében nem írja elõ külön kötelezettségként, hogy az ügyész, illetve a bíróság a kártalanítás alapjául szolgáló határozatában utaljon az igény benyújtásának lehetõségére, a hat hónapos jogvesztõ határidõre és annak a határozat kihirdetésétõl vagy a kézbesítésétõl történõ számítására. Miután nem csupán a terhelt szorosan vett büntetõeljárási jogairól, hanem az állammal szemben a határozattal keletkezõ reparációs igényrõl és érvényesítése feltételeirõl van szó, a speciális tartalmú tájékoztatási kötelezettség elõ írásának hiánya alkot mány elle nes helyzethez: a kártalanítás elmaradásához, a szabadságtól megfosztás alkotmányossága által megkívánt arányossági feltétel gyakorlati meghiúsulásához vezethet. A kártalanítás a meghatározott ügyészi és bírósági határozatok alapján a büntetõeljárási tör vény szerint létrejövõ jogviszony az állam és a határozattal érintett személy között. A kártalanítás módjára és mértékére a Polgári Törvénykönyvnek a szerzõdésen kívül okozott kárért való felelõsségre vonatkozó rendelkezéseit a Be.-ben foglalt eltérésekkel kell alkalmazni. A kártalanítás az annak alapjául szolgáló nyomozást megszüntetõ határozat kézbesítésével, ille tõ leg a felmentõ ítélet, az eljárást megszüntetõ végzés, valamint a rendkívüli jogorvoslat eredményeképpen hozott határozat jogerõre emelkedésével válik esedékessé, a kártalanítást az állam köteles megfizetni. [Be. 582. §, 584. § (4) bekezdés] A kártalanítási igény érvényesítésével kapcsolatos büntetõeljárási szabályoknak is tükrözniük kell a polgári jog alapelvi jelentõségû szabályait. A polgári jogok gyakorlása és a kötelezettségek teljesítése során a felek a jóhiszemûség és tisztesség követelményének meg fele lõen, kölcsönösen együttmûködve kötelesek eljárni [Ptk. 4. § (1) bekezdés]. A kártalanítás tör vény ben meghatározott egyoldalú nyilatkozatból keletkezõ jogosultság a kompenzáció követelésére; az egyoldalú nyilatkozatokra – ha a tör vény kivételt nem tesz – a szerzõdésre vonatkozó szabályokat kell meg fele lõen alkalmazni (Ptk. 199.). Így a felek együttmûködni kötelesek, és figyelemmel kell lenniük egymás jogos érdekeire [Ptk.

Source: https://magyarkozlony.hu/hivatalos-lapok/1f015d58a4ad437be214fc2c6dc3b3cd94c88d9d/dokumentumok/43582952e0f22a7f09c4fb25bb0946a8437a400d/letoltes